The Lost Cause
The Lost Cause (fortasse 'Causa Amissa', 'Causa Deperdita') est regionalis motus culturalis Americanus in Meridie albo conditus, qui albam regionis societatem usitatam ante bellum, quam admirantur, Civitatibus Confoederatis in Bello Civili Americano annorum ab 1861 ad 1865 victis reconciliare conatur. Sententiam minoris partis magni momenti inter vias belli commemorandi repraesentat. Coniunctae Confoederatiae Filiae est maior organizatio quae Causam Amissam plus quam centum annos proponit. Fautores plerumque depingunt causam Confoederatiae nobilem plurimosque eius principum exemplarium magnanimitatis priscae ab exercitibus Unionis victos per vires numerales et industriales quae digniorem Meridiani sollertiam militarem et virtutem obruit. Fautores motus Causae Amissae praeterea Reconstructionem Bellum Civile sequentem damnant, dicentes eam fuisse conatum deliberatum virorum civilium rerum peritorum et dardanariorum ad usitatum Meridiani modum vivendi destruendum. Decenniis recentioribus, rationes Causae Amissae a motu Neoconfoederato late in libris et op-eds divulgantur, ac praecipue in Southern Partisan, una ex magazinis a motu edita.